মুর্শিদাবাদে তদন্তকারী দল পাঠাচ্ছে মানবাধিকার কমিশন!

ওয়েব ডেস্ক: মুর্শিদাবাদে (Murshidabad) তদন্তকারী দল পাঠাচ্ছে জাতীয় মানবাধিকার কমিশন (NHRC)। মানবাধিকার কমিশনের আইনি আইন বিভাগের সহকারী রেজিস্ট্রার ব্রিজবীর সিং মানবাধিকার কমিশনের ডিজিকে পাঠানো এক চিঠিতে জানানো হয়েছে, সোশ্যাল মিডিয়ার খবরে মুর্শিদাবাদে এক পরিবারের পিতা ও পুত্রের খুন হওয়ার কথা শোনা যাচ্ছে।

ওড়িশার কলিঙ্গ রাইটস ফোরামের (Kalinga Rights Forum) এক সদস্যের অভিযোগ, মুসলিম সম্প্রদায়ের গুন্ডারা মুর্শিদাবাদে দৌরাত্ম্য করে চলেছে এবং তাদের লক্ষ্য হিন্দু সম্প্রদায়ের মানুষ এবং তাদের সম্পদের ক্ষতিসাধান। অথচ মুর্শিদাবাদ জেলার পুলিশ কোনও উপযুক্ত ব্যবস্থা নেয়নি যার ফলে ওই অঞ্চল থেকে হিন্দুরা দলে দলে পালিয়ে যাচ্ছে। এমনকী ট্রাকে করে পলায়নরত হিন্দুদের উপরও হামলা চালাচ্ছে তারা। এই বিষয়ে জাতীয় মানবাধিকারের হস্তক্ষেপের আর্জি জানিয়েছন অভিযোগকারী।

আরও পড়ুন: শকুনের দৃষ্টি! দেখুন স্পেশ্যাল রিপোর্ট

এই অভিযোগ শুনেছেন মানবাধিকার কমিশনের বেঞ্চ যার সভাপতিত্ব করেছেন মাননীয় সদস্য প্রিয়াঙ্ক কানুনগো (Priyank Kanoongo)। সেই বেঞ্চ ডিরেকটর জেনারেলকে (তদন্ত)সরেজমিনে খতিয়ে দেখতে আধিকারিক দল পাঠানোর নির্দেশ দিয়েছেন। তদন্ত করে তিন সপ্তাহের মধ্যে রিপোর্ট জমা দিতে বলা হয়েছে। কবে যাবে এই তদন্তকারী দল তা সেক্রেটারিয়েট প্রিয়াঙ্ক কানুনগোকে আগে থেকেই জানাতে হবে।